OMON (Baltkrievija)

OMON ( — 'Speciālo uzdevumu milicijas vienība') jeb AMAP () ir Baltkrievijas tiesībaizsardzības iestāde Baltkrievijas Iekšlietu ministrijas pakļautībā.

OMON ir daļa no Iekšlietu ministrijas patruļdienesta un tiek uzskatīts par Baltkrievijas masu nekārtību policiju. Mūsdienu Baltkrievijā OMON bieži tiek izmantota kā represiju instruments. OMON locekļi valkā balaklavas, lai saglabātu savu identitāti slepenībā un izvairītos no atpazīšanas.

2020. gada novembrī Svjatlana Cihanouska paziņoja par OMON starptautiskās atzīšanas par teroristisku organizāciju procesa uzsākšanu saistībā ar noziegumiem, ko tā pastrādājusi, apspiežot protestus pret Lukašenkas režīma veikto vēlēšanu viltošanu un vardarbību.

 Vēsture 
1988. gada 3. oktobrī ar PSRS Iekšlietu ministrijas rīkojumu Padomju Savienības teritorijā tika izveidotas pirmās 19 speciālās padomju milicijas vienības. Tā paša gada 22. novembrī Minskas pilsētas izpildkomiteja deva rīkojumu izveidot pirmo Minskas OMON.

Pēc PSRS sabrukuma, OMON palika Baltkrievijas IeM pakļautībā un Galvenā iekšlietu direktorāta pakļautībā. Par vienības pirmo komandieri iecēla pulkvedi Uladzimiru Arcjomavu. Pēc tam līdzīgas apakšvienības tika izveidotas visos Baltkrievijas apgabalu centros.

2020. gada 2. oktobrī Eiropas Savienība sankciju sarakstā iekļāva Dzmitriju Balabu, Leonīdu Žurauski, Mihailu Damarnacki, Maksimu Mihoviču — attiecīgi Minskas, Vicjebskas, Homjeļas un Brestas OMON komandierus. Šie paši virsnieki bija iekļauti Apvienotās Karalistes, Kanādas un Šveices sankciju sarakstos. 2020. gada 23. decembrī OMON Minskas speciālo uzdevumu milicijas vienība tika oficiāli iekļauta ASV Valsts kases departamenta Ārvalstu aktīvu kontroles biroja (OFAC) sarakstā, jo tajā strādā režīmam lojāli darbinieki.

 Skatīt arī 
 OMON (Krievija)
 Rīgas OMON

 Atsauces 

 Ārējās saites 

Kategorija:Baltkrievijas politika
Kategorija:Baltkrievija